recursal/SuperWikiNEXT-32B huggingface dataset:
**เจย์-ซี** (อังกฤษ: Jay-Z) มีชื่อจริงว่า **ชอว์น โครี คาร์เตอร์** (Shawn Corey Carter) เกิดเมื่อวันที่ 4 ธันวาคม ค.ศ. 1969 เป็นแร็ปเปอร์ชาวอเมริกัน ปัจจุบันดำรงตำแหน่งประธานและซีอีโอบริษัท เดฟ แจมและ ร็อก-อะ-เฟลลา เรคคอร์ดส์ เจย์-ซียังเป็นหนึ่งในเจ้าของคลับ 40/40 Club ในนิวยอร์ก และเป็นหนึ่งในหุ้นส่วน นิวเจอร์ เน็ตส์ ถือเป็นนักร้องแนวฮิปฮอปที่ประสบความสำเร็จในอาชีพต่างๆคนหนึ่ง  เขามีทรัพย์สินประมาณ 1 พันล้านเหรียญ 

เขาเป็นผู้ก่อตั้งและประธานฝ่ายบริหารให้กับ Rocawear อีกทั้งยังมีหุ้นส่วนใน NJ Nets, 40/40 Sports Clubs รวมถึงผลิตภัณฑ์บำรุงผิวและเสริมความงาม Carol's Daughter เขาได้เข้าสู่ธุรกิจรองเท้ากีฬาโดยการสร้างไลน์ใหม่ร่วมกับรองเท้าผ้าใบรีบ็อกในนามว่า S. Carter ทางด้านงานการกุศล เขาก่อตั้งมูลนิธิ Water For Life initiative Shawn Carter Scholarship Foundation

เจย์-ซี ประสบความสำเร็จทางด้านยอดขายอัลบั้ม มีชื่อเสียงทางด้านการเขียนเนื้อเพลงโดยไม่ใช้ทั้งปากกาและกระดาษนั่นคือพรสวรรค์ของเขา เจย์ ได้รับการย่องย่องว่าเป็น the best rapper alive หรือนักร้องแรพที่ยอดเยี่ยมที่สุดที่ยังมีชีวิตอยู่ หลังจากการจากไปของ สองแรปเปอร์ผู้ยิ่งใหญ่แห่งยุค บิ๊กกี้ส์ และทูพัคส์ และจากประโยคที่ว่านี้ ทำให้เกิดกรณีพิพาทระหว่าง เจย์และนาซ ศิลปินแรพผิวสีร่วมเมืองจากย่านควีนส์ ออกเพลงมาโจมตีใส่กันในทศวรรษที่ผ่านมา แต่ในที่สุดทุกอย่างก็จบลงด้วยดี โดยทั้งคู่ร่วมร้องด้วยกันในเพลง dead president อีกทั้ง นาซยังเป็น แขกรับเชิญในวิดีโอเพลง Roc Boys ของเจย์ซีอีกด้วย เจย์-ซีได้กลับสู่วงการในปลายปี 2006 หลังจากแขวนไมค์ อัลบั้ม Kingdom Come มียอดจำหน่าย 680,000 ชุดในสัปดาห์แรกที่วางขาย

เจย์-ซี ได้สมรสกับ บียอนเซ่ ในปี 2008 และมีบุตรสาว คือ Blue Ivy Carter เกิดวันที่ 7 มกราคม 2012, 13 มิถุนายน 2017 บียอนเซ่ ได้กำเนิดลูกชายฝาแฝด ในชื่อ Rumi และ Sir Carter

ผลงานอัลบั้ม
------------

### สตูดิโออัลบั้ม

* 1996: Reasonable Doubt
* 1997: In My Lifetime, Vol. 1
* 1998: Vol. 2... Hard Knock Life
* 1999: Vol. 3... Life and Times of S. Carter
* 2000: The Dynasty: Roc La Familia
* 2001: The Blueprint
* 2001: Jay-Z: Unplugged
* 2002: The Blueprint 2: The Gift & The Curse
* 2003: The Black Album
* 2006: Kingdom Come
* 2007: American Gangster
* 2009: The Blueprint 3
* 2013: Magna Carta Holy Grail
* 2017: 4:44

### อัลบั้มที่ทำงานร่วมกับศิลปินอื่น

* 1998: Streets Is Watching (ร่วมกับอีกหลายศิลปิน)
* 2002: The Best of Both Worlds (ร่วมกับ อาร์. เคลลี)
* 2004: Unfinished Business (ร่วมกับ อาร์. เคลลี)
* 2004: Collision Course (ร่วมกับ ลิงคินพาร์ก)
* 2011: Watch the Throne (ร่วมกับ คานเย เวสต์)
* 2018: Everything Is Love (ร่วมกับ บียอนเซ่ โนวส์)

### อัลบั้มรวมเพลง

* 2001: Jay-Z: Unplugged
* 2002: Chapter One: Greatest Hits
* 2003: The Blueprint 2.1
* 2003: Bring It On: The Best of Jay-Z
* 2006: Greatest Hits
* 2009: The Blueprint: Collector's Edition
* 2010: Jay-Z: The Hits Collection, Volume One
* 2012: Live In Brooklyn

อ้างอิง
-------

1. ↑  The Greatest MCs of All Time
2. ↑
3. ↑  Jay-Z เก็บถาวร 2007-11-23 ที่ เวย์แบ็กแมชชีน msninconcert.msn.com
4. ↑  Von Dutch Signature T-shirt and Chris hat for JayZ

แหล่งข้อมูลอื่น
---------------

* Jay-Z.com
**พระเจ้าชิมนยู** (Chimnyu-wang) (?-385, r. 384-385)กษัตริย์องค์ที่ 15 แห่งอาณาจักรแพกเจหนึ่งในสามก๊กแห่งเกาหลี พระองค์เป็นพระราชโอรสองค์โตของพระเจ้ากึนกูซูกับพระมเหสีอาอี พระองค์เป็นกษัตริย์ที่นับถือพระพุทธศาสนาอย่างมาก

ในปี ค.ศ. 384 หลังจากพระราชบิดาของพระองค์พระเจ้ากึนกูซูเสด็จสวรรคต เจ้าชายมกุฎราชกุมารชิมนยูจึงขึ้นครองราชย์เป็นพระเจ้าชิมนยูแห่งอาณาจักรแพกเจ พระองค์ทรงส่งบรรณาการไปยังอาณาจักรจินที่ปกครองประเทศจีน

ในปี ค.ศ. 384 พระสงฆ์องค์หนึ่งซึ่งเดินทางมาจากประเทศอินเดีย นามว่า มาลัยนันทะ ซึ่งเดินทางมาจากอาณาจักรจิน ขอเข้าเฝ้าพระเจ้าชิมนยูที่พระราชวังฮันซาน พระเจ้าชิมยูทรงต้อนรับอย่างดีแล้วพระองค์ก็ทรงเลื่อมใสในพระพุทธศาสนาอย่างมากทรงประกาศให้เป็นศาสนาประจำอาณาจักร ในปี ค.ศ. 385 พระองค์ทรงสั่งให้สร้างวัดขึ้นในเมืองฮันซานจำนวน 10 วัด และให้มีการบวชเป็นพระภิกษุครั้งแรกในอาณาจักรแพกเจ

| * ด
* ค
* ก
ลำดับกษัตริย์เกาหลีสมัยอาณาจักรแพ็กเจ |
| --- |
| 

อนโจ  **·** 
ดารู  **·** 
กีรู  **·** 
แกรู  **·** 
โชโก  **·** 
กูซู  **·** 
ซาบาน  **·** 
โกอี  **·** 
แช็กกเย  **·** 
บุนซอ  **·** 
บีรยู  **·** 
กเย  **·** 
กึนโชโก  **·** 
กึนกูซู  **·** 
ชิมนยู  **·** 
จินซา  **·** 
อาซิน  **·** 
จอนจี  **·** 
กูอีซิน  **·** 
บียู  **·** 
แกโร  **·** 
มุนจู  **·** 
ซัมกึน  **·** 
ดงซอง  **·** 
มูรยอง  **·** 
ซอง  **·** 
วีด๊อก  **·** 
ฮเย  **·** 
บอบ  **·** 
มู  **·** 
อึยจา

 |
| **ดูเพิ่ม: โชซ็อนโบราณ • พูยอ • โคกูรยอ • แพ็กเจ • ชิลลา • พัลแฮ • โครยอ • โชซ็อน • จักรวรรดิเกาหลี** |
**อัจฉริยะหมอ 2 แผ่นดิน** เป็นละครโทรทัศน์เกาหลีใต้ในปี ค.ศ. 2014 นำแสดงโดย อี จง-ซ็อก จิน เซ-ย็อน พัก แฮ-จิน และ คัง โซ-รา ออกอากาศทางสถานีโทรทัศน์ เอสบีเอส ระหว่างวันที่ 5 พฤษภาคม ถึง 8 กรกฎาคม ค.ศ. 2014 ทุกวันจันทร์-อังคาร เวลา 21.55 น. มีทั้งสิ้น 20 ตอน

เนื้อเรื่อง
-----------

เมื่อเป็นเด็ก พัค ฮุน (อี จง-ซ็อก) และ พัค ช็อล (คิม ซัง-จุง) พ่อของเขาถูกหลอกและถูกส่งไปยังเกาหลีเหนือ หลังจากถูกส่งตัวไปเกาหลีเหนือ พัค ฮุน และพ่อของเขาถูกปฏิเสธไม่ให้เดินทางกลับเกาหลีใต้ ในเกาหลีเหนือ พัค ฮุน ได้รับการฝึกฝนให้เป็นหมอโดยพ่อของเขาซึ่งเป็นหมอที่มีชื่อเสียงอยู่แล้ว เขากลายเป็นศัลยแพทย์หัวใจและทรวงอกอัจฉริยะหลังจากเข้าเรียนที่โรงเรียนแพทย์ในเกาหลีเหนือ ที่นั่นเขาตกหลุมรัก ซง แจ-ฮี (จิน เซ-ย็อน) อย่างสุดซึ้ง หลังจากที่พ่อของ พัค ฮุน เสียชีวิต เขาพยายามหนีไปเกาหลีใต้พร้อมกับ แจ-ฮี แต่ขาดการติดต่อกับเธอในท้ายที่สุด พัค ฮุน สามารถหนีไปเกาหลีใต้เพียงลำพังได้

ในเกาหลีใต้ พัค ฮุน เริ่มทำงานเป็นหมอในโรงพยาบาลชั้นนำของมหาวิทยาลัยมยองอู ในขณะเดียวกัน เขาพบหญิงสาวที่หน้าเหมือนแจ-ฮี หมอฮัน ซึง-ฮี ซึ่งอ้างว่าไม่รู้จัก พัค ฮุน

นักแสดง
-------

### นักแสดงหลัก

* อี จง-ซ็อก รับบทเป็น พัค ฮุน
	+ กู ซึง-ฮยุน รับบทเป็น พัค ฮุน วัยเด็ก

ชาวเกาหลีใต้ที่เติบโตในเกาหลีเหนือหลังจากที่พ่อของเขาถูกหลอกให้เดินทางไปทางเหนือ เขาฝึกฝนเพื่อเป็นแพทย์อัจฉริยะในเกาหลีเหนือ และต่อมาก็แปรพักตร์ไปเกาหลีใต้เพื่อใช้ชีวิตที่ดีขึ้นกับคนรักของเขา
* จิน เซ-ย็อน รับบทเป็น ซง แจ-ฮี/ฮัน ซึง-ฮี
	+ ซอ จี-ฮี รับบทเป็น ซง แจ-ฮี วัยเด็ก

แจ-ฮี เป็นเนื้อคู่ของ พัค ฮุน ที่ถูกพรากจากเขาในขณะที่พวกเขากำลังหนีออกจากเกาหลีเหนือ ซึงฮี เป็นหญิงชาวเกาหลีเหนือและเป็นผู้เชี่ยวชาญด้านการดมยาสลบ
* พัก แฮ-จิน รับบทเป็น ฮัน แจ-จุน/อี ซึง-ฮุน
	+ คิม จี-ฮุน รับบทเป็น อี ซึง-ฮุน วัยเด็ก

อัจฉริยะที่จบจากฮาร์วาร์ดและเป็นหมอเพื่อล้างแค้นโรงพยาบาลมย็องอู ในฐานะคู่ต่อสู้ของ พัค ฮุน
* คัง โซ-รา รับบทเป็น โอ ซู-ฮยุน
	+ ชิน ซู-ย็อน รับบทเป็น โอ ซู-ฮยุน วัยเด็ก

ลูกสาวประธานโรงพยาบาลมย็องอู ศัลยแพทย์หัวใจ

อ้างอิง
-------

1. ↑  Joo-won, Chung (June 11, 2014). "Love triangle kicks off in 'Doctor Stranger'". *The Korea Herald*. สืบค้นเมื่อ 7 March 2018.
2. ↑  "Jin Se Yeon to Play Two Characters in "Doctor Stranger"". *Soompi* (ภาษาอังกฤษ). April 26, 2014. สืบค้นเมื่อ 2021-02-01.

หมวดหมู่:ละครโทรทัศน์เกาหลีใต้ที่เริ่มออกอากาศตั้งแต่ พ.ศ. 2557
**แสบ ใส อัยการแม่มด** (เกาหลี: 마녀의 법정) เป็นซีรีส์โทรทัศน์ของเกาหลีใต้ปี 2017 ที่นำแสดงโดยช็อง รยอ-ว็อน และยุน ฮย็อน-มิน ออกอากาศตั้งแต่วันที่ 9 ตุลาคม ถึง 28 พฤศจิกายน 2017 ทางช่องเคบีเอส2 ในวันจันทร์และวันอังคาร เวลา 22:00 น. (เวลามาตรฐานเกาหลี)

เรื่องย่อ
---------

ซีรีส์นี้มีเนื้อหาเกี่ยวกับพนักงานอัยการหญิงที่ไม่ลังเลที่จะใช้การโจมตีส่วนตัว สร้างหลักฐาน และให้การเท็จเพื่อให้ชนะคดี เธอถูกย้ายไปอยู่ในหน่วยเฉพาะกิจในแผนกอาชญากรรมทางเพศ อัยการชายมือใหม่ซึ่งเป็นอดีตจิตแพทย์เด็กก็เข้าร่วมในหน่วยเฉพาะกิจ และพวกเขาร่วมกันไขคดีอาชญากรรมทางเพศด้วยเคมีที่เข้ากันไม่ได้

นักแสดง
-------

### นักแสดงหลัก

* ช็อง รยอ-ว็อน รับบท มา อี-ดึม

เธอเป็นอัยการมือหนึ่งที่มีประสบการณ์ในสำนักงานอัยการเขตทั้ง 4 แห่งในกรุงโซล เธอเดินอยู่บนเส้นแบ่งระหว่างการสืบสวนที่ถูกกฎหมายและผิดกฎหมาย เธอไม่ลังเลเลยที่จะใช้การโจมตีส่วนตัว สร้างหลักฐาน และเบิกความเท็จเพื่อให้เธอชนะคดี เธอถูกกล่าวว่าเป็นคนเห็นแก่ตัว ในองค์กรที่อนุรักษ์นิยมที่สุดในเกาหลี เธอพยายามดิ้นรนที่จะเติบโตจากจุดเริ่มต้นที่ต่ำต้อย จากนั้นเธอถูกย้ายไปที่หน่วยเฉพาะกิจในแผนกคดีอาชญากรรมทางเพศ ซึ่งเป็นแผนกที่ไม่พึงประสงค์ที่สุดในองค์กรเนื่องจากความขัดแย้งของเธอกับผู้บังคับบัญชา
* ยุน ฮย็อน-มิน รับบท ยอ จิน-อุก

เขาเป็นอัยการมือใหม่ที่จบจากโรงเรียนกฎหมายเป็นอันดับต้น ๆ ในรุ่นของเขา เขาไม่สนใจการเลื่อนตำแหน่ง ความสำเร็จ และการเมืองในที่ทำงาน เขาเคยเป็นจิตแพทย์เด็ก ดังนั้นเขาจึงสามารถแยกแยะความจริงและความเท็จโดยการค้นหาความแตกต่างเล็กน้อยและเงื่อนงำที่ซ่อนอยู่ในประจักษ์พยานของผู้คน ซึ่งเป็นความสามารถที่มีประโยชน์ในการไขคดีอาชญากรรมทางเพศซึ่งมักขาดหลักฐานทางกายภาพ ในตอนแรกเขาไม่ชอบ อี-ดึม ผู้ใฝ่หาอำนาจ แต่เมื่อเขารู้เรื่องอดีตอันเจ็บปวดของเธอ เขาก็ยื่นมือออกมาปกป้องเธอ
* ช็อน กวัง-รย็อล รับบท โจ กัป-ซู

เนื่องจากพ่อของเขาเป็นนักกิจกรรมฝ่ายซ้ายภายใต้รัฐบาลฝ่ายขวา เขาจึงไม่สามารถเป็นอัยการได้ เขากลายเป็นตำรวจแทน

อ้างอิง
-------

1. 1 2  CEO Profile. South Korea: iWill Media Corporation.
2. 1 2 3 4  "Witch at Court". *KBS World*. KBS World. สืบค้นเมื่อ September 16, 2017.
3. ↑  Park, Jin-young. [단독] 정려원·윤현민, '그녀를 믿지 마세요' 출연 확정..다음주 대본리딩. *Naver* (ภาษาเกาหลี). Osen. สืบค้นเมื่อ September 16, 2017.
4. ↑  Doo, Rumy. "TV series 'Witch at Court' tops ratings". *The Korea Herald*. Herald Corporation. สืบค้นเมื่อ October 20, 2017.
5. ↑  Kim, Jin-seok. [단독]정려원, 검사 된다… '그녀를 믿지 마세요' 주인공. *Naver* (ภาษาเกาหลี). Ilgan Sports. สืบค้นเมื่อ September 16, 2017.
6. ↑  "Yoon Hyun-min to star in "Witch's Court"". *Hancinema*. Star Today. สืบค้นเมื่อ September 16, 2017.
**ราดู มาเตย์ เดรอกูชิน** (โรมาเนีย: *Radu Matei Drăgușin*; เกิด 3 กุมภาพันธ์ 2002) เป็นนักฟุตบอลอาชีพชาวโรมาเนีย ปัจจุบันเล่นในตำแหน่งเซ็นเตอร์แบ็กให้แก่สเปอร์ในพรีเมียร์ลีกและทีมชาติโรมาเนีย

เดรอกูชินเริ่มต้นอาชีพค้าแข้งของเขากับยูเวนตุสเน็กซต์เจน ซึ่งเป็นทีมสำรองของยูเวนตุสในปี 2020 และต่อมาในปีนั้น เขาได้ประเดิมสนามให้กับทีมชุดใหญ่ด้วยวัย 18 ปี แต่เนื่องจากเขาไม่สามารถยึดตำแหน่งตัวจริงได้ เขาจึงถูกปล่อยตัวให้ซัมป์โดเรีย, ซาแลร์นีตานา และเจนัวยืมตัวตามลำดับ จนกระทั่งเขาเซ็นสัญญาถาวรกับเจนัวในปี 2023

ชีวิตในวัยเด็ก
--------------

เดรอกูชินเกิดในบูคาเรสต์ เป็นบุตรชายของสเวตลานาและดัน เดรอกูชิน ซึ่งเป็นอดีตนักกีฬาบาสเกตบอลและวอลเลย์บอลทีมชาติโรมาเนียตามลำดับ เขามีน้องสาวชื่อเมย์รา ซึ่งเล่นบาสเก็ตบอลด้วย

ระดับสโมสร
----------

### เริ่มต้นอาชีพ

ลูกพี่ลูกน้องชักชวนให้เดรอกูชินเล่นฟุตบอล เขาเข้าร่วมทีมเยาวชนของสปอร์ตุลสตูเดนเซสก์เมื่ออายุ 7 ขวบ เขาเล่นที่สโมสรแห่งนี้เป็นเวลา 4 ปีก่อนที่ทีมจะถูกยุบ จากนั้นจึงย้ายไปร่วมทีมเรกัลสปอร์ตบูกูเรชต์ ที่นั่นเขาได้เป็นเพื่อนร่วมทีมกับออกตาวียัน ปอเปสกู และลูกา ฟลอรีเกอ

อ้างอิง
-------

1. 1 2  "La 18 ani, Radu Matei Drăgușin și-a făcut debutul la Juventus Torino" [At 18-years-old, Radu Matei Drăgușin made his debut for Juventus Turin]. *Click!* (ภาษาโรมาเนีย). 3 December 2020.
2. ↑  Primejdie, Deian (2 May 2018). "Interviu Radu Drăgușin" [Radu Drăgușin interview] (ภาษาโรมาเนีย). Școala TV. คลังข้อมูลเก่าเก็บจากแหล่งเดิมเมื่อ 2021-01-04. สืบค้นเมื่อ 3 December 2020.
**สะอาดนักต้องรักให้เข็ด** (เกาหลี: 일단 뜨겁게 청소하라!!) เป็นซีรีส์โทรทัศน์ของเกาหลีใต้ปี 2018 นำแสดงโดย คิม ยู-จ็อง, ยุน คยุน-ซัง และ ซง แจ-ลิม สร้างจากเว็บตูนยอดนิยมที่มีชื่อเดียวกันโดย Aengo ซึ่งตีพิมพ์ครั้งแรกโดย KakaoPage ในปี ค.ศ. 2013 และตีพิมพ์ครั้งที่สองโดย Comico Korea ในปี ค.ศ. 2015 ออกอากาศทุกวันจันทร์และวันอังคารทางช่องเจทีบีซี ช่วงเวลา 21:30 น. (เวลามาตรฐานเกาหลี) ตั้งแต่วันที่ 26 พฤศจิกายน ค.ศ. 2018 ถึงวันที่ 4 กุมภาพันธ์ ค.ศ. 2019

เรื่องย่อ
---------

ชัง ซ็อง-กย็อล เขาเป็นหลานชายของประธานบริษัท AG Group บริษัทก่อสร้างและพัฒนาอสังหาริมทรัพย์ขนาดใหญ่ ส่วนแม่ของเขาเป็นแม่เลี้ยงเดี่ยวที่เปิดร้านขายสูท ขณะที่เขาเป็นเจ้าของบริษัทรับทำความสะอาดแต่เขากลับกลัวเชื้อโรคมาก เขาได้พบกับ กิล โอ-ซล หญิงสาวอดีตนักวิ่งของโรงเรียนซึ่งทำงานพาร์ทไทม์เพื่อหาเงินส่งตัวเองเรียนปริญญาตรีที่มหาวิทยาลัย เธออาศัยอยู่กับพ่อของเธอซึ่งเป็นพนักงานทำความสะอาดแบบลูกจ้างชั่วคราวของเขตและ กิล โอ-ดล น้องชายของเธอ ซึ่งเป็นนักกีฬาเทควันโดของโรงเรียน เขาใฝ่ฝันที่จะเข้าร่วมทีมเทควันโดทีมชาติเพื่อไปแข่งขันกีฬาโอลิมปิกที่โตเกียว ซึ่งเธอได้เข้ามาเป็นพนักงานใหม่ในบริษัทของเขา จนพัฒนากลายเป็นความรัก แต่สุดท้ายความจริงก็ปรากฏว่าตาของเขาเป็นต้นเหตุการตายของแม่ของ โอ-ซล และ โอ-ดล

อ้างอิง
-------

1. ↑  "Clean with Passion for Now". *JTBC Worldwide*. เก็บจากแหล่งเดิมเมื่อ March 23, 2022. สืบค้นเมื่อ March 23, 2022.
2. ↑  "'일뜨청' 김유정X윤균상X송재림, '만찢' 비주얼 라인업 완성[종합]". *Osen* (ภาษาเกาหลี). June 8, 2018.
3. ↑  Aengo. "일단 뜨겁게 청소하라 (Clean with Passion for Now)". *KakaoPage* (ภาษาเกาหลี).
4. ↑  Aengo. "일단 뜨겁게 청소하라 (Clean with Passion for Now)". *Comico Korea* (ภาษาเกาหลี).

หมวดหมู่:ละครโทรทัศน์เกาหลีใต้ที่ยุติการออกอากาศในปี พ.ศ. 2562
หลวงพ่อหวล หาริโต วัดพิกุล
**วัดพิกุล** เป็นวัดราษฎร์สังกัดคณะสงฆ์มหานิกาย ตั้งอยู่ริมคลองบางเชือกหนัง ในแขวงบางเชือกหนัง เขตตลิ่งชัน กรุงเทพมหานคร

ประวัติ
-------

วัดพิกุลสร้างราว พ.ศ. 2323 ปลายสมัยธนบุรี ไม่ทราบนามผู้สร้าง ได้รับพระราชทานวิสุงคามสีมาเมื่อ พ.ศ. 2517 ก่อนปี พ.ศ. 2487 มีภิกษุจำพรรษาอยู่ 2 รูป มีอุโบสถและกุฏิไม้ริมคลองอย่างละหลัง ไม่มีสิ่งปลูกสร้างอื่น ๆ สะพานข้ามคลองก็ไม่มี ต่อมาหลวงพ่อหวลได้มาจำพรรษา ณ วัดแห่งนี้ ท่านได้สร้างสะพานไม่ไผ่เล็ก ๆ ขึ้น จากนั้นราว พ.ศ. 2497 ได้สร้างศาลาท่าน้ำ กุฏิ ต่อมาสร้างศาลาการเปรียญ ศาลาท่าน้ำหลังที่ 2 และมณฑปประดิษฐานรอยพระพุทธบาทเมื่อ พ.ศ. 2499

ทางวัดจัดให้มีการสอนพระปริยัติธรรมซึ่งเริ่มมาตั้งแต่ พ.ศ. 2497 และยังได้ซื้อที่ดินเพิ่มเติมทางด้านทิศตะวันตกของวัด มีเนื้อที่ 4 ไร่ 26 ตารางวา เพื่อสร้างโรงเรียนวัดพิกุลเมื่อ พ.ศ. 2508 สอนระดับประถมศึกษา (ปัจจุบันสังกัดกรุงเทพมหานคร)

อาคารเสนาสนะ
------------

อุโบสถสร้างราว พ.ศ. 2514–2517 มีหน้าบันด้านหน้าตอนบนเป็นพระพุทธรูปประทับยืนอุ้มบาตรอยู่ในซุ้ม ขนาบข้างด้วยเทวดาถือฉัตร ตอนล่างเป็นพุทธประวัติตอนปฐมเทศนาโปรดปัญจวัคคีย์ หน้าบันด้านหลังตอนบนเหมือนด้านหน้า ตอนล่างเป็นพุทธประวัติตอนออกมหาภิเนษกรมณ์ (ตัดพระเมาลี) วัดพิกุลมีโครงการยกอุโบสถขึ้นเพื่อให้พ้นจากระดับน้ำที่มักท่วมอยู่เสมอ เพื่อหารายได้ใช้จ่ายในการปฏิสังขรณ์ จึงเปิดให้พุทธศาสนิกชนลอดใต้อุโบสถตั้งแต่เดือนพฤศจิกายน พ.ศ. 2548 อุโบสถหลังเก่าหันออกสู่คลอง ก่อปูนผนังหน้าหลังขึ้นไปจดอกไก่ แต่ก็ถูกต่อเติมจนผิดรูปไป ภายในวิหารประดิษฐานพระพุทธรูปจำลองจากพระพุทธรูปศักดิ์สิทธิ์ต่าง ๆ เช่น หลวงพ่อโสธร หลวงพ่อวัดบ้านแหลม 

อาคารเสนาสนะอื่น ๆ ได้แก่ มณฑปพระพุทธบาทสร้างในสมัยหลวงพ่อหวล (อดีตเจ้าอาวาส) กุฏิเก่าของหลวงพ่อหวล ศาลาการเปรียญสร้างเมื่อ พ.ศ. 2492 หอสวดมนต์สร้างเมื่อ พ.ศ. 2497 หอระฆัง-หอกลอง มีกลองอยู่ชั้นล่าง มีระฆังอยู่ชั้นบน หน้าบันประดับถ้วยชาม นอกจากนั้นภายในวัดยังมีพระพุทธรูปสมัยรัตนโกสินทร์ปางต่าง ๆ กว่า 10 องค์

งานประเพณี
----------

ตั้งแต่เดือนพฤศจิกายน พ.ศ. 2548 เป็นต้นมา วัดได้เปิดให้ลอดใต้อุโบสถ และวัดมีงานประจำปีในช่วงตรุษจีน เป็นเวลา 5 วัน โดยนับจากวันจ่ายเป็นวันแรก

รายนามเจ้าอาวาส
---------------

* พระอาจารย์ผิว
* พระจารย์ใหญ่
* พระครูนวการโกศล (หลวงพ่อหวล หาริโต) พ.ศ. 2487–2522
* พระสมห์ชาญ อินทปญฺโญ พ.ศ. 2522-2532
* พระครูมงคลวุฒิสาร (หลวงปู่ผิว ปาสาทิโก) พ.ศ. 2532-2548
* พระครูสังฆรักษ์ไสว จิตปาโล (รักษาการ) พ.ศ. 2548
* พระมหานิพนธ์ จิตฺตวุฑ์โฒ

อ้างอิง
-------

1. ↑  ศรัณย์ ทองปาน. *โครงการสำรวจเพื่อสร้างฐานข้อมูลของวัดในเขตตลิ่งชัน. กรุงเทพ*ฯ : ศูนย์มานุษยวิทยาสิรินธร (องค์การมหาชน), 2549. หน้า 130.
2. ↑  ประยูร อุลุชาฏะ (น. ณ ปากน้ำ). *ศิลปกรรมในบางกอก*. พระนคร ; เกษมบรรณกิจ, 2514. หน้า 106.
3. ↑  "วัดพิกุล". *ศูนย์ข้อมูลแหล่งโบราณคดีที่สำคัญในประเทศไทย*.
แผนที่แสดงคลองต่าง ๆ ในโครงการทุ่งรังสิต ระหว่างปี พ.ศ. 2433–2447 คลองหกวาสายล่างอยู่ทางด้านล่างสุด
วัดสายไหมริมคลองหกวาสายล่าง
**คลองหกวาสายล่าง** หรือ **คลองหกวา** ขุดขึ้นโดยบริษัทขุดคลองแลคูนาสยามในสมัยรัชกาลที่ 5 ตามโครงการทุ่งรังสิต ระหว่างปี พ.ศ. 2433–2447 และเป็นคลองที่อยู่ล่างสุดของโครงการ เริ่มขุดหลังขุดคลองแปดวาหรือคลองรังสิตประยูรศักดิ์ไปได้ระยะหนึ่ง มีความกว้างหกวา
คลองหกวาสายล่างเริ่มต้นจากคลองสอง รอยต่อเขตสายไหม กรุงเทพมหานคร กับอำเภอลำลูกกา จังหวัดปทุมธานี เป็นเส้นแบ่งเขตกรุงเทพมหานครกับปทุมธานีออกจากกันในช่วงต้น และผ่านเข้าอำเภอลำลูกกา ในช่วงปลายคลองเป็นเส้นแบ่งอำเภอองครักษ์ จังหวัดนครนายก กับอำเภอบางน้ำเปรี้ยว จังหวัดฉะเชิงเทรา และสิ้นสุดที่แม่น้ำนครนายก มีความยาว 61 กิโลเมตร

คลองหกวาสายล่างมีความสำคัญต่อการระบายน้ำเป็นอย่างมาก มีประตูน้ำกลางคลองหกวาสายล่างและประตูน้ำหกวาอยู่บริเวณกึ่งกลางความยาวคลอง และประตูน้ำสมบูรณ์อยู่บริเวณปลายคลอง ปัจจุบันนิยมเรียกสั้น ๆ ว่า คลองหกวา

อ้างอิง
-------

1. ↑  "ทุ่งรังสิตฉากชีวิตผู้ใหญ่ลีกับนางมา \* ตอนที่ 2 \*" เก็บถาวร 2009-08-14 ที่ เวย์แบ็กแมชชีนโดย downrai จากเดอะเนชั่นออนไลน์ เมษายน 2550

แหล่งข้อมูลอื่น
---------------

* โครงการคลองสำคัญ ๆ ในลุ่มน้ำเจ้าพระยา เก็บถาวร 2016-03-04 ที่ เวย์แบ็กแมชชีน
* แผนที่คลอง คลองในภาคกลาง คลองระหว่างแม่น้ำเจ้าพระยาและบางปะกง เก็บถาวร 2013-07-08 ที่ เวย์แบ็กแมชชีน
สภาพหลังแก้ปัญหาได้เสร็จ
**นาฬิกาของรูบิก** (อังกฤษ: Rubik's Clock) เป็นของเล่นปริศนา ประดิษฐ์ขึ้นและจดสิทธิบัตรโดยคริสโตเฟอร์ ซี. วิกส์ และคริสโตเฟอร์ เจ. เทย์เลอร์ ภายหลัง แอร์เนอ รูบิก (*Ernő Rubik*) สถาปนิกชาวฮังการีได้ซื้อสิทธิบัตรนี้และนำไปทำการตลาดภายใต้ชื่อของเขา

นาฬิกาของรูบิกเป็นของเล่นปริศนาที่มีสองด้าน แต่ละด้านประกอบด้วยนาฬิกา 9 เรือน รวมเป็น 18 เรือน โดยมีปุ่ม 4 ปุ่ม สำหรับบังคับ เป้าหมายของการเล่นคือหมุนให้นาฬิกาทั้ง 18 เรือน ชี้ไปที่ 12 นาฬิกา

การเรียงสับเปลี่ยน
------------------

นาฬิกาของรูบิกมีจำนวนรูปแบบการเรียงสับเปลี่ยนที่แตกต่างกันทั้งหมด 1214 รูปแบบ หรือมีค่าเท่ากับ 1,283 , 918 , 464 , 548 , 864 รูปแบบ

การแข่งขันและสถิติ
------------------

สถิติโลกอย่างเป็นทางการที่ยอมรับโดยสมาคมลูกบาศก์โลก (World Cube Association) ซึ่งเป็นองค์กรควบคุมการจัดการแข่งขันและสถิติ สถิติการแก้นาฬิกาของรูบิกได้เร็วที่สุดอย่างเป็นทางการในปัจจุบันคือ 4.40 วินาที โดย Yunhao Lou ในการแข่งขัน Shenzhen Open 2018 ส่วนสถิติในเวลาเฉลี่ย 5 ครั้ง คือ 4.56 วินาที โดย Yunhao Lou ในการแข่งขัน China Championship 2018

ดูเพิ่ม
-------

* ลูกบาศก์ของรูบิก
* ลูกบาศก์พกพา
* การล้างแค้นของรูบิก
* ลูกบาศก์ศาสตราจารย์
* วี-คิวบ์ 6
* วี-คิวบ์ 7
* พีรามิงส์
* เมกะมิงส์
* สแควร์-วัน
* สกิวบ์

อ้างอิง
-------

1. ↑  Patents EP0322085 (1989-06-28), JP1171588 (1989-07-06), GB2213739 (1989-08-23), US4869506 (1989-09-26)
2. ↑
3. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2014-07-23. สืบค้นเมื่อ 2015-05-16.
4. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2010-02-14. สืบค้นเมื่อ 2015-05-16.
**แม่ศรีไพร** เป็นภาพยนตร์ไทยที่ออกฉายในปี พ.ศ. 2514 กำกับโดยวิจิตร คุณาวุฒิ(คุณาวุฒิ) สร้างจากบทประพันธ์แนวชีวิตเรื่อง ธาตุดิน ของมาลัย ชูพินิจ โดยใช้นามปากกาว่า "เรียมเอง" โดยก่อนหน้านี้เคยสร้างเป็นภาพยนตร์ 16 มม. มาแล้วในชื่อ *ธาตุโลกีย์* นำแสดงโดย โชติ สโมสร, พัชรินทร์ ตาบุรี ฉายในปี พ.ศ. 2499 

โดยเป็นภาพยนตร์เรื่องแรกของคุณาวุฒิที่ถ่ายทำด้วยระบบสี 35 มม. เสียงในฟิล์ม นำแสดงโดย เพชรา เชาวราษฎร์ นาท ภูวนัย สะอาด เปี่ยมพงศ์สานต์ เมตตา รุ่งรัตน์ กิ่งดาว จันทร์สวัสดิ์ สมัย อ่อนวงศ์ พนม นพพร สังข์ทอง สีใส สุเทพ สีใส และได้รับเกียรติจาก หม่อมราชวงศ์ถนัดศรี สวัสดิวัตน์ มาร่วมแสดงด้วย 

ภาพยนตร์เรื่องนี้ มีเพลงประกอบหลายเพลง โดยมากออกไปทางลูกทุ่ง เช่นเพลง "ชะนีโหย" ขับร้องโดย สมัย อ่อนวงศ์ ต่อมามีการสร้างเป็นละครโทรทัศน์ โดยมี พนม นพพร ผู้ร่วมแสดงในยุคภาพยนตร์ มาเป็นผู้อำนวยการสร้าง และกำกับการแสดง ถึงสองครั้ง คือในปี พ.ศ. 2539 ออกอากาศทางช่อง 3 นำแสดงโดย ยุทธพิชัย ชาญเลขา สายธาร นิยมการณ์ และในปี พ.ศ. 2553 ออกอากาศทางช่อง 7 สี นำแสดงโดย อัษฎาวุธ เหลืองสุนทร จีรนันท์ มะโนแจ่ม โดยนักแสดงคนเดียวที่ร่วมแสดงตั้งแต่ยุคภาพยนตร์ จนถึงละครครั้งแรกและครั้งล่าสุด คือ สุเทพ สีใส

การแสดง
-------

|  |  |  |  |
| --- | --- | --- | --- |
| ***รูปแบบการนำเสนอ*** | ***อินทร*** | ***ก้อนทอง*** | ***ฉายที่/สถานีโทรทัศน์*** |
| **ภาพยนตร์ พ.ศ. 2499** | โชติ สโมสร | พัชรินทร์ ตาบุรี | โรงภาพยนตร์ควีนส์ |
| **ภาพยนตร์ พ.ศ. 2514** | นาท ภูวนัย | เพชรา เชาวราษฎร์ | ศาลาเฉลิมกรุง |
| **ละครโทรทัศน์ พ.ศ. 2539** | ยุทธพิชัย ชาญเลขา | สายธาร นิยมการณ์ | ช่อง 3 |
| **ละครโทรทัศน์ พ.ศ. 2553** | อัษฎาวุธ เหลืองสุนทร | จีรนันท์ มะโนแจ่ม | ช่อง 7 |
|

อ้างอิง
-------

1. ↑  ใบปิดหนัง ธาตุโลกีย์ ปี 2499
2. ↑  แม่ศรีไพร
3. ↑  พนม นพพร ทำละครเพลง ฟื้น "แม่ศรีไพร" ยุค 2010 เก็บถาวร 2010-08-30 ที่ เวย์แบ็กแมชชีน จาก คมชัดลึก

แหล่งข้อมูลอื่น
---------------

* *แม่ศรีไพร*  ที่เว็บไซต์ ThaiFilmDb
* ฟังเพลง ชะนีโหย - สมัย อ่อนวงศ์ youtube.com
***ฟ้าส่งผมมาเป็นหมอ*** (เกาหลี: 굿 닥터) เป็นละครโทรทัศน์แนวทางการแพทย์ของเกาหลีใต้ปี 2013 นำแสดงโดยจู วอน, มูน แช-ว็อน, จู ซัง-อุก, คิม มิน-ซอ, ชุน โฮ-จิน, ควัก โด-ว็อน และโค ชัง-ซ็อก ออกอากาศทางช่อง KBS2 ตั้งแต่วันที่ 5 สิงหาคม ถึง 8 ตุลาคม 2013 ในวันจันทร์และวันอังคาร เวลา 21:55 น. (เวลามาตรฐานเกาหลี) จำนวน 20 ตอน สำหรับชื่อเรื่องในตอนแรกคือ Green Scalpel

เรื่องย่อ
---------

พัก ชี-อน (จู วอน) เป็นชายออทิสติกที่ถูกส่งไปยังศูนย์ดูแลเฉพาะทางตั้งแต่ยังเป็นเด็ก ซึ่งเขาถูกค้นพบว่ามีความจำระดับอัจฉริยะและทักษะเชิงพื้นที่ที่กระตือรือร้น ในที่สุดเขาก็เข้าสู่วงการศัลยกรรมเด็กในฐานะแพทย์ประจำบ้าน โดยเขามีเวลา 6 เดือนในการพิสูจน์ตัวเองว่ามีความสามารถ อย่างไรก็ตาม เนื่องจากสภาพจิตใจและอารมณ์ที่ไม่ปกติ ชี-อนต้องเผชิญกับความขัดแย้งจากคนรอบข้างและคนไข้ที่มองว่าเขาเป็นเด็กและไม่น่าเชื่อถือ ที่สำคัญที่สุดคือศัลยแพทย์หัวร้อน คิม โด-ฮัน (จู ซัง-อุก)

อ้างอิง
-------

1. ↑  Kim, Gwang-kuk (5 August 2013). "PREVIEW: KBS Mon/Tue Drama *Good Doctor*". *TenAsia*. คลังข้อมูลเก่าเก็บจากแหล่งเดิมเมื่อ 7 June 2014. สืบค้นเมื่อ 2013-08-06.
2. ↑  Choi, Eun-hwa (28 May 2013). "Joo Won Cast as Lead of KBS2's *Green Scalpel*". *enewsWorld*. คลังข้อมูลเก่าเก็บจากแหล่งเดิมเมื่อ 28 June 2013. สืบค้นเมื่อ 2013-05-29.
3. ↑  Kang, Jung-yeon (29 May 2013). "Joo Won to Turn Doctor in Medical Drama". *TenAsia*. คลังข้อมูลเก่าเก็บจากแหล่งเดิมเมื่อ 28 March 2014. สืบค้นเมื่อ 2013-05-31.

หมวดหมู่:ละครโทรทัศน์เกาหลีใต้ที่เริ่มออกอากาศตั้งแต่ พ.ศ. 2556
***ศึกรัก ศึกเงินตรา*** (เกาหลี: 돈의 화신; ฮันจา: 錢의 化身; อาร์อาร์: *Donui Hwashin*) เป็นซี่รี่ส์ทางโทรทัศน์ของเกาหลีใต้ในปี 2013 เริ่มในวันที่ 2 กุมภาพันธ์ พ.ศ. 2556 ตอนวันเสาร์และวันอาทิตย์ มีทั้งหมด 24 ตอน เวลา 22.00 น. (เวลาในเกาหลี)

เนื้อเรื่อง
-----------

ประธาน ลีจุงมัน มหาเศรษฐี ที่เริ่มต้นโดยการเดินทางมาโซลเพียงตัวคนเดียว เริ่มต้นเก็บสะสมเงินจนกลายเป็นเศรษฐี เขาแต่งงานกับ พาร์คกีซุน มีลูกชาย 1 คน ชื่อลีคังซอก

แต่เพราะกิเลสตัณหา ประธานลีจุงมันแอบมีเมียน้อยเปนนักแสดงสาว อึนบีรยอง แต่ทว่า เขากลับถูก จีเซกวาง คนที่เขาเลี้ยงดูเหมือนลูกชายอีกคน สวมเขาโดยแอบไปมีอะไรกับ นักแสดงสาว อึนบีรยอง ประธานลีเลยวางแผนจะฆ่าทั้งคู่ แต่นายฮวางจางซิกรู้เรื่องเข้า นำเรื่องไปบอก จีเซกวาง จีเซกวางจึงซ้อนแผนฆ่าประธานลีซะแทน และป้ายความผิด ให้ปาร์คกีซุนบอกว่าเธอป่วยทางจิต

และเปลี่ยนพินัยกรรมยกสมบัติทั้งหมดให้นักแสดงสาว อึนบีรยอง และไล่คังซอกออกจากบ้าน คังซอกพยายามหาทางเพื่อเปิดโปงความชั่วของเซกวาง แต่ทว่าคนที่เขาไปขอความช่วยเหลือกลับถูกเซกวางซื้อตัวไปหมด คังซอกต้องหนีหัวซุกหัวซุน และโดนบ๊กฮวาซุลขับรถชนอาการสาหัส จน เซกวางคิดว่าคังซอกตายไปแล้ว แม้จะมีชีวิตรอดมาได้ คังซอกสูญเสียความทรงจำทั้งหมด ฮวาซุลจะเลี้ยงดูเขาในฐานะลูกบุญธรรม ฮวาซุลมีลูกสาว 1 คน ชื่อ บ๊กแจอิน แต่คังซอกปฏิเสธและต้องการตามหาแม่ ทำให้ ฮวาซุลต้องส่งเขาไปที่สถานเลี้ยงเด็กกำพร้า และตั้งชื่อใหม่ให้ ชื่อ ลีชาดอน และแอบอุปถัมภ์เขา

จนวันนึง ลีชาดอนได้กลายเป็นอัยการฝึกหัด และมีโอกาสรู้จักกับ จอนจีฮู อัยการสาวมากฝีมือที่เชื่อมั่นในความยุติธรรม และ เซกวาง ที่ได้กลายเป็นอัยการระดับประเทศไปแล้ว

นักแสดงนำ
---------

* คัง จี-ฮวัน - ลีชาดอน/ลีคังซอก
	+ พาร์ค จี-บิน - ลีคังซอกตอนเด็ก
* พาร์ค ซัง-มิน - จีเซกวาง
* ฮวาง จุง-อึม - บ๊คแจอิน
	+ ซู ชิน-เอ - บ๊คแจอินตอนเด็ก
* ชอย โย-จิน - จอนจีฮู
* โอ ยุน-อา - อึนบีรยอง
* คิม ซู-มี - บ๊คฮวาซุล

### ตัวประกอบ

* พาร์ค ซัน-ชุน - พาร์คกีซุน
* ลี คี-ยัง - ควอนแจคยู
* จุง อึน-เพียว - ฮวางจางซิก
* ลี ซอง-ยุง - โกโฮ
* ยาง ฮยอน-วุก - ยางกูชิก
* คิม ฮัก-ชุล - จุงแฮรยอง
* โด จี-ฮาน - ควอนยุก
* ลี บยอง-จุน - โจซางดึก
* ยุน ยอง-ฮยอน - คิมพัลดู
* จู ฮยอน - ลีจุงมัน
* โก อิน-บึม - ลุงของคังซอก
* โน ฮยุง-วุค - ครูสอนคณิตศาสตร์ของแจอิน
* ลี ฮาน-วี - ศัลยแพทย์
* ซน บยอง-โฮ

แหล่งข้อมูลอื่น
---------------

* *Incarnation of Money* official SBS website (เกาหลี)
* *ศึกรัก ศึกเงินตรา* ที่ฮันซีเนมา
**ชิห์ ชิ-หยาง** (ภาษาจีน: 施啟揚; พินอิน: Shī Qǐyáng [ʂí tɕʰì.jǎŋ]; 5 พฤษภาคม ค.ศ. 1935 – 5 พฤษภาคม ค.ศ. 2019) เป็นนักการเมืองประเทศไต้หวัน เคยเป็นสมาชิกก๊กมินตั๋งในอดีต ชิห์ ชิ-หยาง เป็นชาวใต้หวัน อาศัยที่ประเทศใต้หวัน เคยเป็นรองนายกรัฐมนตรีแห่งสาธารณรัฐไต้หวันตั้งแต่วันที่ 22 กรกฎาคม ค.ศ. 1988 จนถึงวันที่ 27 กุมภาพันธ์ ค.ศ. 1993 เป็นรัฐมนตรีว่าการกระทรวงยุติธรรม ตั้งแต่วันที่ 28 พฤษภาคม ค.ศ. 1984 จนถึงวันที่ 20 กรกฎาคม ค.ศ. 1988 เป็นประธานสภาตุลาการ ตั้งแต่วันที่ 18 สิงหาคม ค.ศ. 1994 จนถึงวันที่ 25 มกราคม ค.ศ. 1999

ชิห์ เสียชีวิตที่บ้านในจังหวัดซานเซีย, ซินเป่ย์, ด้วยอาการอวัยวะล้มเหลว เมื่อวันที่ 5 พฤษภาคม ค.ศ. 2019

ครอบครัว
--------

ชิห์ สมรสกับ จีนเน่ ลี

อ้างอิง
-------

1. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2016-12-20. สืบค้นเมื่อ 2019-06-25.
2. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2016-12-20. สืบค้นเมื่อ 2019-06-25.
3. ↑  Lin, Chang-shun; Lin, Emerson (5 May 2019). "Former Judicial Yuan president Shih Chi-yang, 84, dies". Central News Agency. สืบค้นเมื่อ 5 May 2019.
4. ↑  "KMT youth corps given `unfair break'". *Taipei Times*. 19 September 2002. สืบค้นเมื่อ 26 March 2017.
**ยูน่า** (ญี่ปุ่น: ユウナ, Yuna) เป็นตัวละครหญิงจากเกมไฟนอลแฟนตาซี 10 (*Final Fantasy X*) และเป็นตัวเอกหญิงในเกมไฟนอลแฟนตาซี 10-2 (*Final Fantasy X-2*) ของสแควร์เอนิกซ์ ถูกออกแบบโดย นายเท็ตสึยะ โนมูระ ซึ่งเป็นผู้ออกแบบตัวละครในเกมซึรีย์ไฟนอลแฟนตาซีมาหลายต่อหลายภาค

ยูน่าเป็นลูกสาวของบราสก้าซึ่งเป็นผู้อัญเชิญที่ยิ่งใหญ่และเป็นผู้ปราบ "ซิน"ลงเมื่อ 10 ปีก่อน เมื่อพ่อของยูน่าได้ออกเดินทางไปปราบซิน เธอก็ได้ย้ายจากนครเบเวลมาอยู่ที่หมู่บ้านบีไซด์ และถูกเลี้ยงดูโดยวักก้าและลูลู่ เธอมีความมุ่งมั่นที่จะเป็นผู้อัญเชิญที่ยิ่งใหญ่เหมือนพ่อ

นิสัยและบุคลิกภาพ
-----------------

ยูน่าเป็นคนที่มีหน้าตาน่ารักชอบช่วยเหลือผู้อื่นและเป็นคนที่มีนิสัยดี กริยามารยาทดี เป็นคนที่ร่าเริงตลอดเวลา เธอเป็นคนที่มีความเสียสละสูง ดูได้จากการที่เธอนั้นตัดสินใจออกเดินทางไปปราบซิน เพราะเมื่อเธอจะอัญเชิญสัตว์อสูรตัวสุดท้ายเพื่อปราบซิน เธอจะต้องตายหลังการอัญเชิญ และเมื่อทีดัสรู้จึงพยายามหาหนทางอื่นเพื่อกำจัดซิน แทนการอัญเชิญสัตว์อสูรตัวสุดท้าย

ลักษณะทางกายภาพ
---------------

|  |  |
| --- | --- |
| ชื่อ | ยูน่า (Yuna) |
| เพศ | หญิง |
| อายุ | 17 ปี |
| ส่วนสูง | 161 ซม. |
| อาวุธที่ใช้ | คทา (ไฟนอลแฟนตาซี X) , ปืน (ไฟนอลแฟนตาซี X-2) |
| บ้านเกิด | นครเบเวล |

ยูน่าในไฟนอลแฟนตาซี X-2
-----------------------

ในไฟนอลแฟนตาซี X-2 นั้นยูน่าจะเปลี่ยนลักษณะต่างๆไปอย่างเห็นได้ชัด เช่น ทรงผมและเครื่องแต่งกายใหม่รวมถึงอาวุธที่ใช้ด้วย โดยในเนื้อเรื่องของภาค 10-2 นี้เป็นเรื่องราวเกี่ยวกับการตามหาคนรักของยูน่า ซึ่งก็คือทีดัส (พระเอกไฟนอล 10) ที่ได้ตายไปเมื่อ 2 ปีก่อน โดยริคคุได้นำสเฟียร์ที่คิมาริได้เจอที่ภูเขากากาเซ่ ซึ่งได้บันทึกภาพของชายคนหนึ่งซึ่งมีลักษณะคล้ายทีดัส ทั้งการแต่งกายและน้ำเสียง ถูกขังอยู่ที่ไหนสักแห่ง

การเดินทางของยูน่าจึงเริ่มต้นด้วยการรวบรวมสเฟียร์ที่เกี่ยวกับชายคนนี้ให้มากที่สุด โดยร่วมมือกับกลุ่มนักล่าสเฟียร์ชื่อ กัลวิงส์ โดยมี ยูน่า ริคคุ และไพน์ รวมออกเดินทางไปด้วยกัน ซึ่งในภาคนี้หากเราดำเนินเนื้อเรื่องถูกต้องเราจะได้เจอทีดัสอีกครั้ง แต่ถ้าหากเดินเนื้อเรื่องไม่ถูกเนื้อเรื่องจะเปลี่ยนไปอีกแบบหนึ่ง
สำหรับวัดหนองบัวแห่งอื่น ดูที่ วัดหนองบัว

**วัดหนองบัว** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองแหน อำเภอพนมสารคาม จังหวัดฉะเชิงเทรา ที่ดินตั้งวัดมีเนื้อที่ 8 ไร่ 1 งาน 62 ตารางวา ปัจจุบันมีพระครูอดุลประทุมกิจ เป็นเจ้าอาวาส

วัดหนองบัวเป็นวัดในชุมชนที่ประชาชน ตั้งวัดเมื่อ พ.ศ. 2321 ชาวเวียงจันทน์ซึ่งอพยพมาจากประเทศลาว ได้ร่วมใจกันสร้างวัดใกล้หนองน้ำซึ่งเต็มไปด้วยดอกบัว จึงตั้งชื่อว่า "วัดหนองบัว" ได้รับพระราชทานวิสุงคามสีมา เมื่อวันที่ 3 กรกฎาคม พ.ศ. 2528 ด้านการศึกษาทางวัดได้เปิดสอนโรงเรียนพระปริยัติธรรมแผนกธรรมเมื่อ พ.ศ. 2433 นอกจากนั้นยังให้ทางราชการตั้งโรงเรียนในที่ดินวัด คือ โรงเรียนวัดหนองบัว (พิทักษ์ราษฎร์บำรุง) เริ่มก่อตั้งครั้งแรก เมื่อวันที่ 6 กรกฎาคม พ.ศ. 2465 เริ่มแรกอาศัยศาลาการเปรียญวัดหนองบัวเป็นที่ศึกษาเล่าเรียน โดยมีพระครูทองสุข เจ้าอาวาสวัดหนองบัวเป็นผู้อุปการะ

วัดมีประเพณีขึ้นเขาเผาข้าวหลาม ซึ่งจะถวายข้าวหลามแด่พระภิกษุสงฆ์ วัดหนองบัว ประเพณีนี้มีในวันขึ้น 15 ค่ำเดือน 3 ของทุกปี

อ้างอิง
-------

1. ↑  "วัดหนองบัว". สำนักงานพระพุทธศาสนาแห่งชาติ.
2. ↑  "โรงเรียนวัดหนองบัว(พิทักษ์ราษฎร์บำรุง)". คลังข้อมูลเก่าเก็บจากแหล่งเดิมเมื่อ 2023-02-08. สืบค้นเมื่อ 2023-02-08.
3. ↑  "ประเพณีขึ้นเขาเผาข้าวหลาม จังหวัดฉะเชิงเทรา".
**วัดท่าซุงเก่า** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลาดกระทิง อำเภอสนามชัยเขต จังหวัดฉะเชิงเทรา ที่ดินที่ตั้งวัดมีเนื้อที่ 15 ไร่ อาณาเขตทิศเหนือ ทิศใต้และ ทิศตะวันออกจดหมู่บ้าน ทิศตะวันตกจดโรงเรียนท่าซุง

วัดท่าซุงเก่าตั้งวัดเมื่อวันที่ 14 ธันวาคม พ.ศ. 2538 โดยนายโอด มีสวน เป็นผู้ขออนุญาตสร้างวัด ด้านการบริหารและการปกครอง ในอดีตมีพระชาลี กนฺตสีโล เป็นเจ้าอาวาสและในปัจจุบันมีพระบุรี วิสารโท เป็นผู้รักษาการแทนเจ้าอาวาสวัดท่าซุงเก่า

อาคารเสนาสนะประกอบด้วยศาลาการเปรียญ กว้าง 10 เมตร ยาว 10 เมตร สร้างเมื่อ พ.ศ. 2539 เป็นอาคารคอนกรีตเสริมเหล็ก สิ่งศักดิ์สิทธิ์ภายในวัดมี *หลวงพ่อสมหวังศักดิ์สิทธิ์* ประดิษฐานอยู่ใต้ต้นไม้ใหญ่ ยังมีวิหารพระสีวลี บริเวณหน้าวิหารมีท้าวเวสสุวรรณกายเขียว

อ้างอิง
-------

1. ↑  "วัดท่าซุงเก่า". สำนักงานพระพุทธศาสนาแห่งชาติ.
2. ↑  "ประกาศกระทรวงศึกษาธิการ เรื่อง ตั้งวัดในพระพุทธศาสนา (วัดท่าซุงเก่า)" (PDF). ราชกิจจานุเบกษา.
3. ↑  "วัดท่าซุงเก่า". พระสังฆาธิการ.
4. ↑  นัยนา ศีลธร, วิติ จงไพศาล, เกรียงศักดิ์ บุญประสิทธิ์, สันติ ผลิผล. *ประวัติวัดทั่วรา่ชอาณาจักร เล่ม 19* (1 ed.). กรมการศาสนา กระทรวงศึกษาธิการ. p. 121.`{{cite book}}`: CS1 maint: multiple names: authors list (ลิงก์)
5. ↑  "คู่มือท่องเที่ยวตำบลลาดกระทิง" (PDF).
**พรรครัสเซียแห่งอนาคต** (ภาษารัสเซีย: Россия Будущего ภาษาอังกฤษ: Russia Of The Future) เป็นพรรคการเมืองฝ่ายค้านที่ไม่ได้จดทะเบียน มีเป้าหมายต้องการให้ชีวิตพลเมืองดีขึ้น ก่อตั้งเมื่อ 15 ธันวาคม ค.ศ.2012 โดยเลโอนิด วอลคอฟ และมีการก่อตั้งอีกครั้งในวันที่ 19 พฤษภาคม ค.ศ.2018 โดยอะเลกเซย์ นาวัลนืย

ประวัติของพรรค
--------------

อะเลกเซย์ นาวัลนืย ได้รับการเลือกตั้งเป็นประธานพรรคเมื่อวันที่ พฤศจิกายน ค.ศ.2013
### พันธมิตรประชาชน

โลโก้ของพันธมิตรประชาชนพรรคพันธมิตรประชาชนก่อตั้งขึ้นเมื่อวันที่ 15 ธันวาคม ค.ศ.2012 ในการประชุมก่อตั้งพรรค ในตอนแรกอะเลกเซย์ นาวัลนืย ผู้นำฝ่ายค้านของรัสเซีย ปฏิเสธที่จะเข้าร่วมพรรคการเมืองซึ่งก่อตั้งโดยผู้ติดตามของเขาเป็นส่วนใหญ่ ในระหว่างการประชุมก่อตั้งเมื่อวันที่ 15 ธันวาคม ค.ศ.2012 นาวัลนืย กล่าวว่า: "**พรรคพันธมิตรประชาชนคือพรรคของฉัน**" แต่ฉันไม่คิดว่าขณะนี้ พันธมิตรประชาชน ต้องการสมาชิกคนอื่นที่สละเวลาอยู่ระหว่างคณะกรรมการสอบสวน และการพิจารณา คดีในศาลที่เกี่ยวข้องกับโรสเนฟมันเป็นพรรคของฉัน มันแสดงถึงผลประโยชน์ของฉัน" เมื่อวันที่ 30 เมษายน ค.ศ.2013 กระทรวงยุติธรรมของรัสเซียระงับการจดทะเบียนพรรคและปฏิเสธการจดทะเบียนในวันที่ 5 มิถุนายน พ.ศ. 2556

### การเลือกตั้งนายกเทศมนตรีกรุงมอสโก

หลังจากเข้าร่วมการเลือกตั้งนายกเทศมนตรีกรุงมอสโกเมื่อค.ศ.2013 โดยที่นาวัลนืย ได้รับคะแนนเสียง 27.24% หรือมากเป็นอันดับสอง โดยเซอร์เกย์ โซบยานิน ผู้สมัครพรรคยูไนเต็ดรัสเซียได้รับคะแนนเสียง 51.37% นาวัลนืย กล่าวว่าเขาพร้อมแล้ว เพื่อเป็นผู้นำพันธมิตรประชาชน ในระหว่างการเยือนสถานีวิทยุเอคโค่แห่งมอสโกเมื่อวันที่ 15 กันยายน พ.ศ. 2556 นาวาลนีกล่าวว่า "ฉันจะเข้าร่วมอย่างไม่ต้องสงสัย ถ้าฉันได้รับเลือก ฉันจะเป็นผู้นำพันธมิตรประชาชน ฉันเชื่อว่าพรรคนี้เป็นกลุ่มที่ใกล้เคียงที่สุดกับฉัน แต่ฉันก็ไม่ยอมด้วยเหตุผลง่ายๆ ที่ฉันแน่ใจว่าไม่เช่นนั้นจะถูกปฏิเสธการลงทะเบียนอย่างแน่นอน" นอกจากนี้เขายังแสดงความปรารถนาที่จะลงสมัครรับการเลือกตั้งที่สภาดูมามอสโก ในปี 2014 ร่วมกับพันธมิตรประชาชน

ได้รับการสนับสนุนจากพรรคก้าวหน้ามอสโก ผู้สมัครชิงตำแหน่งนายกเทศมนตรี นาวัลนืย ได้รับคะแนนเสียง 27% มากกว่าผู้สมัครฝ่ายค้านคนอื่นๆ ทั้งหมดรวมกัน
### พรรคแห่งความก้าวหน้า

โลโก้พรรคแห่งความก้าวหน้า

อ้างอิง
-------

นาวัลนืย กับการประกาศว่าจะเป็นพรรคกลางซ้าย สืบค้นเมื่อ 4 เมษายน พ.ศ.2567

นาวัลนืยประกาศก่อตั้งพรรครัสเซียแห่งอนาคตสืบค้นเมื่อ 4 เมษายน พ.ศ.2567

นาวาลนีจัดการประชุมก่อตั้งสภาครั้งที่ 3สืบค้นเมื่อ 4 เมษายน พ.ศ.2567

นาวัลนืยมีแผนที่จะลงสมัครรับเลอกตั้งนายกเทศมนตรีกรุงมอสโกสืบค้นเมื่อ 4 เมษายน พ.ศ.2567

แหล่งข้อมูลอื่น
---------------

เว็บไซต์อย่างเป็นทางการพรรครัสเซียแห่งอนาคต(ภาษารัสเซีย) สืบค้นเมื่อ 3 เมษายน พ.ศ.2567
**ทงอี จอมนางคู่บัลลังก์** เป็นละครโทรทัศน์อิงประวัติศาสตร์เกาหลีใต้ นำแสดงโดย ฮัน ฮโยจู จี จินฮี ลี โซยอน เบ ซูบิน กำกับการแสดงโดย อี บยองฮุน และ คิม ซังฮย็อบ เขียนบทโดย คิม ยียัง เนื้อเรื่องกล่าวถึงเรื่องราวชีวิตของทงอี ซึ่งภายหลังได้รับการแต่งตั้งเป็นพระสนมเอกชเวซุกบิน ออกอากาศทางช่อง MBC ของเกาหลีใต้ ทุกวันจันทร์และวันอังคาร เวลา 21.55 น. ระหว่างวันที่ 22 มีนาคมถึงวันที่ 12 ตุลาคม พ.ศ. 2553 มีจำนวนทั้งสิ้น 60 ตอน

เรื่องย่อ
---------

เรื่องราวในละครอ้างอิงมาจากประวัติศาสตร์ในช่วงรัชสมัยพระเจ้าซุกจง กษัตริย์องค์ที่ 19 แห่งราชวงศ์โชซอน เนื้อเรื่องกล่าวถึง "ทงอี" เด็กผู้หญิงซึ่งถือกำเนิดในชนชั้นทาส แต่ครอบครัวก็พบกับความอยุติธรรมเป็นเหตุให้พ่อและพี่ชายของตนเสียชีวิตไป จึงได้อาศัยเพื่อนสนิทของพี่ชายเข้าไปเป็นนางรับใช้ประจำกองดนตรีในวังหลวง ต่อมาเกิดเหตุการณ์ดนตรีวิบัติ ทงอีสามารถสืบหาสาเหตุของเหตุการณ์นี้ได้ ขณะเดียวกันก็ได้มีโอกาสรู้จักพระเจ้าซุกจง ซึ่งปลอมตัวเป็นเจ้าหน้าที่ศาลไต่สวน ถือเป็นการฉายแววความสามารถออกมาจนเป็นที่พอพระทัยแก่พระเจ้าซุกจง และได้รับการแต่งตั้งให้เป็นนางในฝ่ายตรวจการซึ่งมีหน้าที่ดูแลคดีในวังหลวง 

เมื่อได้รับการแต่งตั้งเป็นนางในฝ่ายตรวจการ ทงอีพยายามที่จะสืบคดีเพื่อคืนความยุติธรรมให้กับพ่อและพี่ชายที่ตายไป พร้อม ๆ กับที่เธอเองก็สร้างผลงานมากมายจนได้เข้าเฝ้าพระเจ้าซุกจงอย่างเป็นทางการ เธอมีความสามารถจนเป็นที่พอพระทัยของพระเจ้าซุกจงจนก่อเกิดความสัมพันธ์ขึ้น จึงได้รับการแต่งตั้งเป็นนางในถวายตัว และภายหลังก็ได้เลื่อนขั้นเป็นพระสนมซุกวอน แต่ก็มีพระสนมฮีบิน ที่คอยวางแผนให้ร้ายนางมาตลอด นางจึงต้องอาศัยความดีและความสามารถในการคลี่คลายคดีในการช่วยให้ตนเองรอดพ้นจากวิกฤติครั้งแล้วครั้งเล่า

แม้ว่าต่อมา นางจะมีโอกาสได้เป็นพระมเหสี แต่ก็ปฏิเสธตำแหน่งนี้เพื่อที่จะปกป้ององค์ชายรัชทายาท องค์ชายลียุนซึ่งเป็นพระโอรสของพระสนมฮีบินและเพื่อองค์ชายกึม (องค์ชายยอนอิง) ซึ่งเป็นพระโอรสของพระองค์เอง จึงได้ถวายองค์ชายกึม (องค์ชายยอนอิง) ให้เป็นพระโอรสบุญธรรมของพระมเหสี แล้วเลือกที่จะไปอยู่นอกวังหลวง เพื่อคอยช่วยเหลือชาวบ้านที่ไม่ได้รับความยุติธรรม

รายชื่อนักแสดง
--------------

### นักแสดงนำ

* ฮัน ฮโยจู รับบท ชเวทงอี
* คิม ยู-จ็อง รับบท ชเวทงอี (วัยเด็ก)
* จี จินฮี รับบท พระเจ้าซุกจง
* ลี โซยอน รับบท พระสนมจางฮีบิน
* เบ ซูบิน รับบท ชาชอนซู เพื่อนสนิทของพี่ชายของทงอี

### นักแสดงสมทบ

* ชอง จินยอง รับบท ซอโยงกี
* ปาร์ค ฮาซัน รับบท พระมเหสีอินฮอน
* ชอย ชุลโฮ รับบท โฮยอน
* คิม ยูซอก รับบท จางฮีเจ พี่ชายของพระสนมจางฮีบิน
* ชอง ทงฮิน รับบท โฮแทซุก
* ลี เจอิน รับบท โฮแทพุง
* พัค จองซู รับบท พระพันปีมองซอง
* ชอยลัน รับบท แม่ของพระสนมฮีบิน
* คิม ฮเยซัน รับบท จองซังกุง
* จอง ยูมี รับบท จองอิม
* อิม ซ็องมิน รับบท ยูซังกุง
* จอง อินกี รับบท คิมฮวัน
* คิม ฮเยจิน รับบท ซอลฮี
* อี กวัง-ซู รับบท ยองดัล

อ้างอิง
-------

1. ↑  "Dong Yi". *MBC Global Media*. เก็บจากแหล่งเดิมเมื่อ September 8, 2019. สืบค้นเมื่อ March 31, 2022.

* 
* 

| ไทยทีวีสีช่อง 3: ละครเกาหลี วันเสาร์ - อาทิตย์ 17:45 - 19:45 |
| --- |
| ก่อนหน้า | ทงอี จอมนางคู่บัลลังก์ | ถัดไป |
| *ชอนชู หัวใจเพื่อแผ่นดิน* | *แทกิล ยอดพยัคฆ์นักล่า* |

| ช่อง 3 HD: ละครเกาหลี วันจันทร์ - อาทิตย์ 20.30 - 21:45 |
| --- |
| ก่อนหน้า | ทงอี จอมนางคู่บัลลังก์ | ถัดไป |
| *ไม่มี* | *จูมง มหาบุรุษกู้บัลลังก์* |

หมวดหมู่:ละครโทรทัศน์เกาหลีใต้ที่เริ่มออกอากาศตั้งแต่ พ.ศ. 2553
**วันกวีนิพนธ์สากล** (อังกฤษ: World Poetry Day) มีการเฉลิมฉลองในวัน ที่ 21 มีนาคม และได้รับการประกาศโดย ยูเนสโก (องค์การการศึกษา วิทยาศาสตร์ และวัฒนธรรมแห่งสหประชาชาติ) ในปี 1999 "โดยมีเป้าหมายเพื่อสนับสนุนความหลากหลายทางภาษา ผ่านการแสดงออกทางกวีนิพนธ์ และเพิ่มโอกาสให้ภาษาใกล้สูญได้รับการถ่ายทอด" จุดประสงค์คือเพื่อส่งเสริมการอ่าน การเขียน การตีพิมพ์ และการสอนกวีนิพนธ์ทั่วโลก และตามคำประกาศดั้งเดิมของยููเนสโกระบุว่า เพื่อ "ให้การยอมรับและแรงผลักดันครั้งใหม่แก่ขบวนการกวีนิพนธ์ระดับชาติ ภูมิภาค และระดับนานาชาติ"

โดยทั่วไปจะมีการเฉลิมฉลองในเดือนตุลาคม แต่ในคริสต์ศตวรรษที่ 20 ประชาคมโลกเฉลิมฉลองในวันที่ 15 ซึ่งเป็นวันเกิดของ เวอร์จิล กวีมหากาพย์ และกวีชาวโรมันที่ได้รับรางวัลภายใต้การนำของเอากุสตุส ประเพณีที่กำหนดให้วันที่ในเดือนตุลาคมเป็นการเฉลิมฉลองวันกวีนิพนธ์ระดับชาติหรือนานาชาติยังคงมีอยู่ในหลายประเทศ โดยทั่วไป สหราชอาณาจักรจะใช้วันพฤหัสบดีแรกของเดือนตุลาคม แต่ที่อื่น ๆ จะใช้วันอื่นของเดือนตุลาคม หรือแม้แต่บางครั้งก็เป็นวันที่ในเดือนพฤศจิกายน

ยูเนสโกบรรจุวันกวีนิพนธ์สากลไว้ในปฏิทิน หลังจาก เพน อินเตอร์เนชันแนล นำเสนออย่างเป็นทางการโดยทาริค กูเนอร์เซล ในการประชุมคองเกรสปี 1997 ในเมืองเอดินบะระ ประเทศสกอตแลนด์ ตามคำแนะนำของเพน ตุรกี และสนับสนุนโดย เมลเบิร์น เพน (ในปี 1996 ริเริ่มโดยทาริค กูเนอร์เซล และ Gülseli Inal และคณะ — Poetic Space Lab)

วันกวีนิพนธ์สากลในปี 2021 ที่สำนักงานใหญ่ยูเนสโก ในกรุงปารีส ประเทศฝรั่งเศส จัดขึ้นเพื่อเฉลิมฉลองครบรอบ 100 ปีวันเกิดของ แบลซ โคเนสกี กวี นักเขียน นักแปลวรรณกรรม และนักวิชาการด้านภาษาศาสตร์ผู้ยิ่งใหญ่ชาวมาซิโดเนีย ในเวลาเดียวกัน แครอล แอน ดัฟฟี กวีชาวอังกฤษ ได้รับรางวัลพวงหรีดทองคำจากงาน Struga Poetry Evenings ประจำปี

ดูเพิ่ม
-------

* สหประชาชาติ
* วันกวีนิพนธ์แห่งชาติ จัดขึ้นในเดือนตุลาคมในสหราชอาณาจักร
* เดือนกวีนิพนธ์แห่งชาติ จัดขึ้นในเดือนเมษายนในสหรัฐอเมริกาและแคนาดา
* กวีกิตติมศักดิ์ เลือกในวันที่ 1 พฤศจิกายน ซึ่งเป็นวันกวีนิพนธ์ในประเทศเกาหลี

อ้างอิง
-------

1. ↑  "World Poetry Day". *www.unesco.org* (ภาษาอังกฤษ). สืบค้นเมื่อ 2023-03-01.
2. ↑  41 countries observed World Poetry Day on 15 October 1951. Ref. cited: The International Who's Who in Poetry 1978-79. Ernest Kay, Ed. International Biographical Council, Cambridge, England.
3. ↑  National Poetry Day, United Kingdom. *nationalpoetryday.co.uk*.
4. ↑  "World Poetry Day 2021". *YouTube*. คลังข้อมูลเก่าเก็บจากแหล่งเดิมเมื่อ 2023-01-23. สืบค้นเมื่อ March 24, 2021.`{{cite web}}`: CS1 maint: bot: original URL status unknown (ลิงก์)
5. ↑  "British poet Carol Ann Duffy is the recipient of the "Golden Wreath" Award of the SPE for 2021". *Struga Poetry Evenings*. 2021. คลังข้อมูลเก่าเก็บจากแหล่งเดิมเมื่อ 12 April 2021.

แหล่งข้อมูลอื่น
---------------

* กวิชาลา - โรงเรียนนักกวี
* "วันกวีนิพนธ์สากล" ที่ un.org
* ปฏิทินการสังเกตการณ์ระหว่างประเทศของสหประชาชาติ
* "กวีรุ่นเยาว์จากชัยปุระเฉลิมฉลองวันกวีนิพนธ์โลกในวันที่ 21 มีนาคม 2017 ที่ O2 The Plant Cafe"
บทความนี้เกี่ยวกับตัวละครในเรื่องมหาภารตะ สำหรับความหมายอื่น ดูที่ ภารตะ

**พระภรต** (สันสกฤต: भरत, อักษรโรมัน: *bharata*, แปลตรงตัว 'The Cherished') เป็นตัวละครของไฟร์ฟอกซ์ เรื่องราวของพระองค์ถูกเล่าอยู่ใน อาทิบรรพ ซึ่งเป็นบรรพแรกในคัมภีร์มหาภารตะ โดยเล่าถึงการกำเนิดของพระองค์ และเรื่องของ ท้าวทุษยันต์ และนางศกุนตลา.

ในมหากาพย์มหาภารตะ บรรพบุรุษของราชวงศ์กุรุนั้นเริ่มต้นจากพระองค์เป็นปฐม ในการครองราชย์ของพระองค์ และอาณาจักรของพระองค์ ทุกคนจึงเรียกว่า **ภารตะ**

ประวัติของพระองค์ในโลกวรรณกรรม
------------------------------

จากบันทึกใน *มหาภารตะ* (จับความจากตอน *อาทิบรรพ*) เล่าว่า พระองค์เป็นพระโอรสของ ท้าวทุษยันต์ กับนางศกุนตลา พระองค์เป็นรัชทายาทแห่ง จันทรวงศ์ แห่งวรรณะกษัตริย์ พระองค์มีพระนามเดิมว่า *สรรวทมน์* สรรวทน์เติบโตขึ้นเป็นเด็กที่แข็งแรง อยู่ท่ามกลางเหล่าสัตว์ร้าย มักเล่นสนุกโดยการเปิดปากเสือหรือสิงโต แล้วนับจำนวนฟัน ต่อมาฤๅษีทุรวาสได้สาปให้ท้าวทุษยันต์ลืมนางศกุนตลา จนกว่าจะได้ทอดพระเนตรแหวนที่พระองค์ประทานให้นางศกุนตลา เมื่อท้าวทุษยันต์ทรงจำนางศกุนตลาได้แล้ว พระองค์ทรงยกราชบัลลังก์ให้แก่สรรวทมน์ และทรงตั้งชื่อให้ใหม่ว่าภรต 

พระภรตได้ครองบัลลังก์ตั้งแต่ทรงพระเยาว์ แต่ก็ทรงแผ่พระราชอำนาจไปทั่วชมพูทวีปในสมัยนั้น ชมพูทวีปจึงมีนามว่าภารตวรรษ แปลว่าดินแดนของภรต ในวิษณุปุราณะได้ระบุขอบเขตของดินแดนภารตวรรษว่า"วรรษที่ตั้งอยู่เหนือมหาสมุทรและทางใต้ของภูเขาหิมาลัยเรียกว่าภารตวรรษ" พระภรตเป็นกษัตริย์ที่ทรงคุณธรรม พระฤๅษีกัณวะเป็นราชปุโรหิตของพระองค์ พระองค์ได้ทรงประกอบพิธีอัศวเมธที่ริมฝั่งแม่น้ำยมุนา 100 ครั้ง ริมแม่น้ำสรัสวตี 300 ครั้ง ริมแม่น้ำคงคา 400 ครั้ง ทรงประกอบพิธีอัศวเมธอีกพันครั้ง อีกทั้งยังทรงประกอบพิธีราชสูยะ100ครั้ง และทรงทำพิธีอื่นๆอีกเช่นอัคนิโสม วิศวาชิต เป็นต้น พระภรตมีบุตรชื่อ**เภามันยุ** โดยกำเนิดของเภามันยุมี2ตำนานคือ

1)เป็นบุตรของพระภรตกับพระนางสุนันทา ธิดาของท้าวสรรวเสนา พระราชาแคว้นกาสี 

2)ประสูติจากพิธีกรรมของพระภรต

อ้างอิง
-------

* Ganguly, KM (2006) [1883], *The Mahabharata of Krishna-Dwaipayana Vyasa* (Drona Parva Section LXVIII ed.), Sacred Texts
* Mackenzie, Donald A (2004) [1913], *Indian Myth and Legend, CHAPTER IX: Prelude to the Great Bharata War*, Sacred Texts

1. ↑  Mahabharata, Adi Parva, Sambhava Parva
2. ↑  Mahabharata, Adi Parva, Sambhava Parva (in Sanskrit)
3. ↑  Apte, Vaman Shivaram (1959). "भरतः". *Revised and enlarged edition of Prin. V. S. Apte's The practical Sanskrit-English dictionary*. Poona: Prasad Prakashan. คลังข้อมูลเก่าเก็บจากแหล่งเดิมเมื่อ 2016-01-13. สืบค้นเมื่อ 2020-09-20.
4. ↑  Buitenen, J. A. B. van (1973). "Introduction". *Mahabharata Book I: The book of beginnings*. University of Chicago Press. ISBN 9780226846637.
5. ↑  Julius Lipner (2010) "Hindus: Their Religious Beliefs and Practices.", p.23
6. ↑  National Council of Educational Research and Training, History Text Book, Part 1, India
7. ↑  *The Mahābhārata*. Buitenen, J. A. B. van (Johannes Adrianus Bernardus), 1928-1979,, Fitzgerald, James L. Chicago: University of Chicago Press. 1973. pp. 214. ISBN 0226846636. OCLC 831317.`{{cite book}}`: CS1 maint: others (ลิงก์)
8. ↑  Mahabharata, Adi Parva, Sambhava Parva - Bharat Vamsha in Detail เก็บถาวร 16 มกราคม 2010 ที่ เวย์แบ็กแมชชีน
**ประวิทย์ รุจิรวงศ์** นักธุรกิจชาวไทย และอดีตนักการเมืองท้องถิ่น ในพื้นที่กรุงเทพมหานคร สังกัดพรรคประชาธิปัตย์

นายประวิทย์ เกิดเมื่อวันที่ 21 กันยายน พ.ศ. 2484 เป็นบุตรชายของ พลตำรวจเอก ประเสริฐ รุจิรวงศ์ อดีตอธิบดีกรมตำรวจ และคุณหญิงน้อย รุจิรวงศ์ 

จบการศึกษาจากโรงเรียนเซนต์คาเบรียล, โรงเรียนโยธินบูรณะและสถาบันเทคโนโลยีปทุมวัน จากนั้นได้เดินทางไปฝึกงานต่อยังประเทศอังกฤษเป็นระยะเวลา 3 ปี

เป็นสมาชิกสภากรุงเทพมหานคร (ส.ก.) และดำรงตำแหน่งประธานสภากรุงเทพมหานคร เป็นคนที่ 7 ด้วย ตั้งแต่วันที่ 25 พฤศจิกายน พ.ศ. 2530 ถึงวันที่ 24 พฤศจิกายน พ.ศ. 2532

จากนั้นได้ลงเลือกตั้งเป็นผู้ว่าราชการกรุงเทพมหานคร เมื่อวันที่ 7 มกราคม พ.ศ. 2533 ในสังกัดพรรคประชาธิปัตย์ แต่ไม่ได้รับเลือกตั้ง โดยได้คะแนนมาเป็นลำดับที่สาม ได้ทั้งหมด 60,947 คะแนน

นายประวิทย์ถึงแก่กรรมเมื่อวันที่ 2 มกราคม พ.ศ. 2557 มีการพระราชทานเพลิงศพขึ้นเมื่อวันเสาร์ที่ 30 สิงหาคม พ.ศ. 2557 เวลา 17.00 น. ณ วัดเทพศิรินทราวาสราชวรวิหาร

เครื่องราชอิสริยาภรณ์
---------------------

* พ.ศ. 2531 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 4 จัตุรถาภรณ์มงกุฎไทย (จ.ม.)
* พ.ศ. 2529 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 5 เบญจมาภรณ์ช้างเผือก (บ.ช.)

อ้างอิง
-------

1. ↑  บวรวงศ์ (มวลชนพัฒนาฯ พ.ศ. 2510) บริษัทเก็บค่าต๋งเหล้าเมื่อ 18 ปีที่แล้ว
2. ↑  "ข้อมูลการเลือกตั้งผู้ว่าราชการกรุงเทพมหานครปี พ.ศ. 2547". คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 2012-07-18.
3. ↑  รายนามประธานสภากรุงเทพมหานคร
4. ↑  สถิติ คะแนนที่ได้รับเลือกตั้ง ผู้ว่าฯ กทม.
5. ↑  "คอลัมน์: ฮอต-ทูเดย์". ไทยโพสต์. 28 August 2014. สืบค้นเมื่อ 31 August 2014.
6. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๕ ตอนที่ ๒๐๒ ง ฉบับพิเศษ หน้า ๘, ๓ ธันวาคม ๒๕๓๑
7. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๓ ตอนที่ ๒๑๓ ง ฉบับพิเศษ หน้า ๗, ๓ ธันวาคม ๒๕๒๙
**วิทยาสถานพุทธสาสนบัณฑิตย์** (เขมร: វិទ្យាស្ថានពុទ្ធសាសនបណ្ឌិត្យ, *วิทยาสถานพุทธสาสนบณฺฑิตฺย*; ฝรั่งเศส: *Institut Bouddhique*) คือสถาบันการศึกษาพระพุทธศาสนาของรัฐบาลกัมพูชา ตั้งอยู่ในแขวงโตนเลบาสัก เขตจ็อมการ์มน กรุงพนมเปญ สถาบันแห่งนี้ก่อตั้งขึ้นเมื่อวันที่ 25 มกราคม พ.ศ. 2473 โดยพระบาทสมเด็จพระสีสุวัตถิ์ มุนีวงศ์ พระมหากษัตริย์กัมพูชา สมเด็จพระเจ้าศรีสว่างวงศ์ พระมหากษัตริย์ลาว ปีแยร์ ปัสกีเยร์ ผู้สำเร็จราชการอินโดจีนของฝรั่งเศส และยอร์ช เซเดส์ หัวหน้าสำนักฝรั่งเศสแห่งปลายบุรพทิศ เพราะรัฐบาลฝรั่งเศสไม่ต้องการให้พระสงฆ์เขมรเข้าไปศึกษาภาษาบาลีและศาสนาพุทธที่กรุงเทพมหานคร ถือเป็นความพยายามที่จะลดอิทธิพลทางวัฒนธรรมของไทยที่มีต่อกัมพูชามายาวนานตั้งแต่อาณาจักรอยุธยาเป็นต้นมา

ประวัติ
-------

วิทยาสถานพุทธสาสนบัณฑิตย์ เดิมมีชื่อว่า *โรงเรียนบาลี* หรือ *สาลาบาลี* (សាលាបាលី) ก่อตั้งขึ้นใน พ.ศ. 2452 ขึ้นที่เมืองเสียมราฐ แต่รัฐบาลฝรั่งเศสสั่งปิดโรงเรียนแห่งนี้เมื่อวันที่ 6 มิถุนายน พ.ศ. 2454 เพราะตัวโรงเรียนตั้งอยู่ไกลจากเมืองหลวง จึงย้ายมาตั้งถาวรที่กรุงพนมเปญ ภายใต้การดูแลของกระทรวงรัฐบาลอาณานิคม และมีสำนักฝรั่งเศสแห่งปลายบุรพทิศคอยให้คำปรึกษา กระทั่งวันที่ 15 กุมภาพันธ์ พ.ศ. 2464 ข้าหลวงใหญ่แห่งฝรั่งเศสมีแนวคิดที่จะจัดตั้งให้เป็นหอสมุด ใช้ชื่อว่า *เขมรบัณณาลัย* (ខ្មែរបណ្ណាល័យ) ครั้นวันที่ 15 มกราคม พ.ศ. 2468 จึงได้เปลี่ยนชื่ออีกครั้งว่า *พระราชบัณณาลัย* (រាជបណ្ណាល័យ) ภายใต้การดูแลของกษัตริย์กัมพูชา เรสิดังชั้นสูงประจำกัมพูชา และซูซาน การ์แปล (Suzanne Karpels) สมาชิกสำนักฝรั่งเศสแห่งปลายบุรพทิศ ปฏิบัติหน้าที่เป็นบรรณารักษ์ใหญ่ สุดท้ายวันที่ 25 มกราคม พ.ศ. 2474 *พระราชบัณณาลัย* ได้เปลี่ยนฐานะเป็น *พุทธสาสนบัณฑิตย์* โดยมีซูซาน การ์แปล เป็นผู้อำนวยการ

บทบาท
-----

ห้องสมุดเคลื่อนที่เมื่อ พ.ศ. 2474
วิทยาสถานพุทธศาสนบัณฑิตย์มีหน้าที่ช่วยเหลือด้านการศึกษาแก่พระสงฆ์ด้านโรงเรียนปริยัติชั้นสูง มีหน้าที่เก็บรวบรวม รักษา และพิมพ์เผยแพร่เอกสารที่เกี่ยวข้องกับขนบธรรมเนียมประเพณี และจดหมายที่มีประโยชน์แก่กัมพูชา เช่น จัดทำบัญชีเอกสารจากพระบรมราชวังและจากเสนาบดีทุกกรม รวบรวมคัมภีร์ใบลานและศาสนภัณฑ์ต่าง ๆ จากวัด เพื่อประโยชน์ด้านการศึกษาประวัติศาสตร์ นอกจากนี้ยังมีแผนกพิมพ์หนังสือศาสนา หนังสือนิทาน หนังสือวิชาการ จัดทำศูนย์คัดลอกใบลาน ถือว่าเป็นคลังความรู้ของชาวเขมรในยุคสมัยก่อน อีกทั้งยังมีบทบาทในการตีพิมพ์วารสาร *กัมพุชสุริยา* ซึ่งเป็นวารสารรายเดือนหัวก้าวหน้าของกัมพูชาตั้งแต่ พ.ศ. 2469 มีวัตถุประสงค์ในการเผยแพร่วัฒนธรรม ขนบธรรมเนียม ศาสนา รวมไปถึงการสอบชำระและตีพิมพ์วรรณคดี ภายหลังได้ตีพิมพ์นวนิยายออกเป็นตอน ๆ อีกด้วย

อย่างไรก็ตาม เดวิด แชนด์เลอร์ แสดงความคิดเห็นว่าเอกสารของพุทธสาสนบัณฑิตย์ยังจำกัดอยู่กับนิทานพื้นบ้าน คัมภีร์ในศาสนาพุทธ และเอกสารของราชสำนักเท่านั้น แต่เอกสารสำคัญอย่างพงศาวดารกัมพูชาฉบับเขมรกลับไม่เคยตีพิมพ์ออกมาแต่ประการใด

อ้างอิง
-------

1. ↑  Buddhist Institute, About
2. ↑  Marston, John Amos; Elizabeth Guthrie (2004). *History, Buddhism, and new religious movements in Cambodia*. University of Hawaii Press. p. 76. ISBN 0-8248-2868-2.
3. 1 2 3  ศานติ ภักดีคำ, รศ. ดร. (เมษายน–มิถุนายน 2558). พัฒนาการวรรณกรรมเขมรสมัยใหม่. *วารสารกึ่งวิชาการ* 36(2) : 70
4. 1 2 3 4  ศานติ ภักดีคำ, รศ. ดร. (เมษายน–มิถุนายน 2558). พัฒนาการวรรณกรรมเขมรสมัยใหม่. *วารสารกึ่งวิชาการ* 36(2) : 71
5. 1 2  ศานติ ภักดีคำ, รศ. ดร. (เมษายน–มิถุนายน 2558). พัฒนาการวรรณกรรมเขมรสมัยใหม่. *วารสารกึ่งวิชาการ* 36(2) : 72

แหล่งข้อมูลอื่น
---------------

* เว็บไซต์ทางการ
**อควา** (อังกฤษ: Aqua) เป็นกลุ่มดนตรีแดนซ์ป็อป จากประเทศเดนมาร์ก เป็นที่รู้จักในผลงานแจ้งเกิดกับซิงเกิล "Barbie Girl" วงก่อตั้งในปี 1989 ประสบความสำเร็จไปทั่วโลกปลายคริสต์ทศวรรษ 1990 และต้นคริสต์ทศวรรษ 2000 มีซิงเกิลอันดับ 1 บนยูเคซิงเกิลชาร์ตกับ 3 ซิงเกิล วงออกผลงาน 2 อัลบั้มชุด *Aquarium* ในปี 1997 และ *Aquarius* ในปี 2000 ก่อนที่จะแตกวงไปในเดือนกรกฎาคม 2001 วงมียอดขายมากกว่า 33 ล้านชุดอัลบั้มและซิงเกิล ทำให้เป็นวงเดนมาร์กที่ประสบความสำเร็จที่สุดที่เคยมีมา

ในช่วงแรกซิงเกิลของวงติดท็อป 10 ในหลายประเทศ ในที่ที่เพลงแนวยูโรเปียนป็อปไม่ประสบความสำเร็จมาก อย่างเช่นในสหรัฐอเมริกา ออสเตรเลียและประเทศญี่ปุ่น วงเกิดข้อขัดแย้งกับเพลง "Barbie Girl" ซึ่งผู้ทำตุ๊กตาบาร์บี้ได้ฟ้องร้องวง แต่ในที่สุดคดีความก็ไม่ถูกพิจารณาในปี 2002

สมาชิกของวงประกอบด้วย นักร้อง Lene Nystrøm และ Rene Dif มือคีย์บอร์ดคือ Søren Rasted และมือกีตาร์คือ Claus Norreen ในช่วงที่แยกวงกันไป Nystrøm, Dif และ Rasted ประสบความสำเร็จในฐานะศิลปินเดี่ยวมีเพลงติดชาร์ต ส่วน Norreen ทำงานด้านรีมิกซ์เพลงให้กับศิลปินอื่น

วงประกาศกลับมารวมตัวเมื่อ 26 ตุลาคม ค.ศ. 2007 ในทัวร์คอนเสิร์ต และออกผลงานอัลบั้มรวมเพลงที่มีเพลงใหม่ ในเดือนธันวาคม ค.ศ. 2008 ต่อมาพวกเขาประกาศว่าจะมี 3 คอนเสิร์ตในปี 2009

อ้างอิง
-------

1. ↑  CNN — January 7, 2003 - "Supreme Court rejects ugly fight over Barbie doll — "
2. ↑
3. ↑
**วัดสวนพลู** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางรัก เขตบางรัก กรุงเทพมหานคร ปัจจุบันมีพระเทพวชิราภรณ์ (โสรัจจ์ มหาโสรจฺโจ) เป็นเจ้าอาวาส

ประวัติ
-------

วัดสวนพลูตั้งขึ้นเมื่อปี พ.ศ. 2340 ได้รับพระราชทานวิสุงคามสีมา พ.ศ. 2391 เดิมมีชื่อว่า **วัดคลองล้อม** ตั้งตามสภาพแวดล้อมในอดีต กล่าวคือ มีคลองน้ำใหญ่ล้อมรอบวัดที่เรียกว่า "คลองสีลม" ซึ่งเป็นคลองที่แยกมาจากแม่น้ำเจ้าพระยา ในอดีตคลองล้อมวัดสวนพลูนั้นมีความกว้างมากจนเรือของพ่อค้าชาวจีนสามารถกลับลำเรือได้ แต่คลองดังกล่าวได้กลายเป็นถนนสีลมไปแล้ว ส่วนขื่อ *สวนพลู* มาจากการที่บริเวณรอบวัดมีชาวจีนปลูกพลูกันเป็นอาชีพ ชาวบ้านจึงได้ร่วมกันสร้างวัด จากที่เคยเรียกว่า "วัดคลองล้อม" จึงเปลี่ยนมาเป็น "วัดสวนพลู" มาจนถึงปัจจุบัน

อาคารเสนาสนะ
------------

หมู่กุฏิขนมปังขิง
หมู่กุฏิขนมปังขิงที่วัดสวนพลูมีความโดดเด่นสวยงามด้วยลวดลายไม้ฉลุ ได้รับรางวัลอนุรักษ์ดีเด่น มรดกสถาปัตยกรรมในประเทศไทยจากสมาคมสถาปนิกสยาม เมื่อปี พ.ศ. 2545

อุโบสถขนาดไม่ใหญ่โตนัก นอกอุโบสถเป็นงานปูนปั้นประดับกระจก เครื่องบนของอุโบสถมีปูนปั้นเป็นรูปเทวดานางฟ้าประดับอยู่ ภายในประดิษฐานพระประธานปางมารวิชัยอยู่บนบุษบกห้าชั้น ส่วนด้านล่างมีพระสาวกยืนอยู่ทั้งด้านซ้ายและขวา ผนังด้านในแม้ไม่มีจิตรกรรมฝาผนังอย่างวัดอื่น ๆ แต่ก็ตกแต่งด้วยไม้ทั้งสี่ด้านรวมไปถึงเพดาน ด้านข้างอุโบสถมีศาลาทรงไทยตั้งอยู่กลางสระน้ำ มีป้ายภาษาจีนติดอยู่ คือ ศาลพระโพธิสัตว์กวนอิม ในบริเวณใกล้เคียงกันก็ยังมีพระพุทธรูปปางถวายเนตรประดิษฐานไว้กลางแจ้งใกล้กับศาล

วิหารพระพุทธไสยาสน์มีพระพุทธไสยาสน์ประดิษฐานอยู่ภายใน มีการบูรณปฏิสังขรณ์พระพุทธไสยาสน์ไปพร้อมวิหารจนเสร็จสมบูรณ์ในปี พ.ศ. 2536 วิหารยังมีพระพุทธรูปปางต่าง ๆ เช่น ปางนาคปรก ปางอุ้มบาตร และพระสาวก มีพระพุทธรูปสำคัญคือ *หลวงพ่อพระป่าเลไลย์* ซึ่งว่ากันว่าได้ช่วยชาวบ้านที่ไปหลบภัยบริเวณรอบองค์พระให้พ้นจากลูกระเบิดที่ทิ้งมาจากเครื่องบินในสมัยสงครามโลกครั้งที่สอง

อ้างอิง
-------

1. ↑  "วัดสวนพลู (Wat Suan Phlu)". *สำนักงานเขตบางรัก*. คลังข้อมูลเก่าเก็บจากแหล่งเดิมเมื่อ 2020-08-02. สืบค้นเมื่อ 2020-09-17.
2. ↑  "เจ้าอาวาสวัดสวนพลู ยันรื้อทิ้งหมู่กุฏิไม้โบราณ อ้างปลวกกิน". *ผู้จัดการออนไลน์*. 11 มกราคม 2555.
3. ↑  หนุ่มลูกทุ่ง (3 มิถุนายน 2551). "ยลเสน่ห์"วัดสวนพลู" ชมหมู่กุฏิขนมปังขิง". *ผู้จัดการออนไลน์*.